
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	2 septembrie 2008

	Nr.
	27/237 


R A P O R T

asupra proiectului de Lege pentru modificarea Legii nr.49/1991 privind acordarea de indemnizaţii şi sporuri invalizilor, veteranilor şi văduvelor de război

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Plx 403 din 17 iunie 2008, cu dezbaterea pe fond în procedură obişnuită a proiectului de Lege pentru modificarea Legii nr.49/1991 privind acordarea de indemnizaţii şi sporuri invalizilor, veteranilor şi văduvelor de război.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.88/25 ianuarie 2008)

Proiectul de lege are ca obiect de reglementare modificarea Legii nr.49/1991 privind acordarea de indemnizaţii şi sporuri invalizilor, veteranilor şi văduvelor de război, cu modificările şi completările ulterioare, în sensul stabilirii unor noi indemnizaţii şi sporuri invalizilor, veteranilor şi văduvelor de război, întrucât valoarea scăzută a indemnizaţiilor şi sporurilor actuale nu permite menţinerea unui nivel de trai decent beneficiarilor acestor drepturi.
Comisia propune Plenului Camerei Deputaţilor aprobarea proiectului de lege în forma prezentată de Senat. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 26 august 2008 au participat, în conformitate cu prevederile art.55 din Regulamentul Camerei Deputaţilor:

· Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· Paul Nenciu – locotenent-colonel, consilier juridic, Ministerul Apărării
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi. 

Proiectul de lege a fost adoptat de Senat în şedinţa din 19 mai 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

